Príloha č. 1

**OPIS PREDMETU ZÁKAZKY**

1. Hradný areál v území Pamiatkovej rezervácie Kremnica ako jedinečný súbor i jednotlivé jeho objekty predstavujú nesmierne architektonické, výtvarné a historické bohatstvo.

Nachádza sa na hradnom návrší v historickom jadre mesta Kremnice, jeho silueta je dominantou pohľadu zo Štefánikovho námestia i diaľkových pohľadov. Jeho ústrednou stavbou je objekt kostola sv. Kataríny. Kostol je obohnaný vencom dvoch hradobných múrov, v ktorých sú zakomponované ostatné objekty hradného areálu.

Kostol je v súčasnosti využívaný na cirkevné účely, ako aj na konanie koncertov organovej hudby.

Veža kostola slúži aj ako vyhliadkový objekt pre návštevníkov Hradného areálu.

Hradný areál v Kremnici, Zámocké námestie č. 1, súpisné č. 568, na parcele C-KN 1 katastrálne územie Kremnica, evidovaný v Ústrednom zozname pamiatkového fondu pod č. ÚZPF 2272/1-14.

1. Predmetom zákazky je zhotoviť dielo **„Kremnica - Mestský hrad s areálom - oprava Katarínskej veže - exteriér SO-02“**, a to v rozsahu a podľa:
* realizačnej projektovej dokumentácie Technická pomoc „KREMNICA- HRAD MESTSKÝ S AREÁLOM – oprava kostola sv. Kataríny“ vypracovanej Ing. Karolom Zarembomv mesiaci december 2019 a v mesiaci jún 2021,  vrátane jej aktualizácie vypracovanej Ing. arch. Romanom Turčanom v mesiaci  máj 2022 (ďalej len „**projektová dokumentácia**“),
* rozhodnutia Krajského pamiatkového úradu Banská Bystrica č. KPÚBB-2020/2703-4/12254/PLA,GRE,RUS zo dňa 14.02.2020 (ďalej len „**rozhodnutie KPÚ**“).
1. Špecifikácia stavebných prác:
* oprava omietok soklových a nadsoklových častí veže, umelecko-remeselné práce,
* oprava kordónových ríms, umelecko-remeselné práce,
* oprava kamenných ostení, kamenných korunných ríms a nárožného kvádrovania reštaurátorské práce,
* oprava klenby podvežia, reštaurátorské práce,
* oprava ostení okien a dverí so šambránami, reštaurátorské práce,
* oprava kamennej pamätnej tabule a kamenných plastík na 7. NP, reštaurátorské práce,
* oprava nápisu na omietke na 2. NP a oprava ciferníkov a ručičiek vežových hodín, reštaurátorské práce,
* ošetrenie kovaných oceľových prvkov, umelecko-remeselné práce,
* ošetrenie drevených prvkov a konštrukcií, umelecko-remeselné práce,
* oprava kamenných režných stien podvežia,
* oprava kamennej dlažby na 8. NP,
* klampiarske práce.
1. Podrobnejšie podmienky realizácie predmetu zákazky sú uvedené v návrhu Zmluvy o dielo, ktorý tvorí prílohu č. 2 tejto výzvy a v projektovej dokumentácii, ktorá tvorí prílohu č. 5 tejto výzvy.
2. Úspešný uchádzač musí pri realizácii prác postupovať plne v súlade s rozhodnutím Krajského pamiatkového úradu Banská Bystrica č. KPU-2020/2703-4/12254/PLA, GRE,RUS zo dňa 14.02.2020, ktoré tvorí prílohu č. 8 tejto výzvy.
3. V prípade, ak sa v tejto výzve alebo jej prílohách uvádza odkaz na konkrétneho výrobcu, výrobok, výrobný postup, značku, patent, typ, krajinu, oblasť alebo miesto pôvodu alebo výroby, tento odkaz je doplnený slovami „alebo ekvivalentný“. Verejný obstarávateľ pripúšťa ponúknuť ekvivalent pri dodržaní týchto podmienok:

a) ponúkaný ekvivalent musí mať **rovnaké alebo lepšie technické a úžitkové parametre**,

b) uchádzač musí v ponuke predložiť ako samostatnú prílohu „**Zoznam ponúkaných ekvivalentných položiek**“, v ktorej uvedie čísla a názvy pôvodných položiek, ku ktorým ponúka ekvivalent, obchodný názov, typové označenie a technické parametre ponúkaného ekvivalentu v takom rozsahu, aby verejný obstarávateľ mohol jednoznačne pri hodnotení ponuky posúdiť, či ponúkaný výrobok, predmet alebo materiál je alebo nie je ekvivalentom k tomu, ktorý bol požadovaný podľa výzvy na predkladanie ponúk. Pokiaľ uchádzač takúto prílohu nepredloží, má sa za to, že nemá v úmysle ponúkať ekvivalentný výrobok.